Diari Oficial de la Generalitat Valenciana


Sumari del DOGV 7210, del 10-02-2014 (2014/982)

Notificació de la sentència dictada en el procediment de guarda i custòdia número 196/2012.
-------------------------------------------------------------------------------------------

### Dades del document

Número de DOGV
:   7210

Data del DOGV
:   10-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/982


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de guarda i custòdia número 196/2012. [2014/982]  
Família, guarda, custòdia i aliments de fill menor no matrimonial no consensuat 000196/2012  
Demandant: María Elena Ferrer Soler.  
Procurador: Sergio Ortiz Segarra.  
Demandat: Aboubakar Diawara.  
Carrer Nord, número 14, 4, València  
Procurador/a: -  
María José Roig Sapiña, secretària del Jutjat de Primera Instància i Instrucció número 3 de Quart de Poblet, faig saber que en este Jutjat a càrrec meu se seguixen les actuacions de guarda i custòdia número 196/2012, a instàncies del procurador Sergio Ortiz Segarra, en nom i representació de María Elena Ferrer Soler, en contra d'Aboubakar Diawara, en què, per la resolució del dia de hui, he disposat, com ara ho faig, notificar la sentència dictada en les actuacions indicades al demandat en parador desconegut.  
La part dispositiva de la indicada sentència és la següent:  
  
«Estime parcialment la demanda interposada per la representació processal de María Elena Ferrer Soler contra Aboubakar Diawara, i establisc com a mesures definitives personals i patrimonials, que regiran després de la ruptura de la unió de fet, les següents:  
1. Atribuïsc la guarda i custòdia de la filla menor, S., a la mare, i l'exercici de la pàtria potestat exclusiu és de la mare.  
2. El pare abonarà a la mare, en concepte de pensió d'aliments a favor de la seua filla menor, la quantitat de 150 euros/mes, que ingressarà en el compte corrent que la mare designe a este efecte, per mesos anticipats i dins dels cinc primers dies de cada mes i en les 12 mensualitats de l'any, quantitat que s'actualitzarà anualment segons la variació percentual que experimente l'índex de preus de consum, aprovat per l'Institut Nacional d'Estadística o organisme que el substituïsca.  
3. No hi ha cap pronunciament sobre l'ús i gaudi del domicili familiar per residir els progenitors en domicilis distints.  
4. Els gastos extraordinaris necessaris de la menor, com ara mèdics o farmacèutics no coberts per la Seguretat Social o assegurança privada, d'ortodòncia, d'ortopèdia, psicològics, òptics, etcètera, seran satisfets per la mitat entre els progenitors, sense necessitat de la justificació prèvia d'estos. Els gastos extraordinaris no necessaris, com ara activitats extraescolars, seran satisfets per la mitat, sempre que hi haja el consens de les parts en la seua realització, o, a falta d'això, autorització judicial, i sempre amb la seua justificació prèvia d'estos. Els gastos de llibres i material escolar no tenen la consideració de gastos extraordinaris i s'inclouen dins de la pensió alimentària.  
5. No establisc cap règim de visites a favor del pare.  
Cada part ha de pagar les costes causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'este Jutjat, en el termini de 20 dies comptador des de l'endemà de la notificació d'esta resolució (art. 458 LECn).  
D'acord amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder judicial, paràgrafs 1, 2, 3.b, per a la interposició del recurs d'apel·lació cal constituir un depòsit de 50 euros, i sense este requisit no serà admés. El depòsit es constituirà consignant l'import en el compte d'este Jutjat en l'entitat Banesto número 4537/0000/89/196/12, consignació que haurà de ser acreditada en interposar el recurs.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o la jutgessa que la va dictar, mentres celebrava audiència pública el mateix dia de la data, de la qual cosa jo, la secretària judicial; en done fe.  
Quart de Poblet, 3 de febrer de 2014.»   
I perquè servisca de notificació de la sentència al demandat, Aboubakar Diawara, expedisc el present edicte.  
  
Quart de Poblet, 3 de febrer de 2014.- La secretària: María José Roig Sapiña.